شەفەق نیوز/ سەرچەوەیگ
ئەمنی، ئمڕوو دووشەممە، خەوەردا ک گورزیگ تورکی داگە ماشینیگ سەروە پەکەکە لە کوێەی
قەندیل لە پارێزگای سلێمانی لە هەرێم کوردستان.
سەرچەوەگە ئەرا
ئاژانس شەفەق نیوز وت: فڕۆکەیل تورکیا، دویای نیمەڕو ئمڕوو، گوزیگ وەشاننە بان ماشینیگ
پیکاب، لە نزیک پوڵ حەسو لە بنار کوێەی قەندیل سەروە ناحیەی زاراوا لە قەزای قەڵادزێ
لە سلێمانی، و دیاری کرد ک ماشینەگە سەروە پەکەکە بوی.
سەرچەوەگە دیاری
کرد ک سوارەیل ماشینەگە وەرجە چرکەیلیگ لە گورزەگە لەناوی داوەزیان، وتیش؛ هیچ زەرەدەیلیگ
گیانی نەوی.
